****

**สำเนาคู่ฉบับ**

ที่ มท ๐๘๑๖.๕/ว **648** กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 **8** กุมภาพันธ์ 2568

เรื่อง ขอความอนุเคราะห์ประชาสัมพันธ์การรับสมัครเพื่อคัดเลือกบุคคล กลุ่มบุคคล องค์กร หรือหน่วยงาน
ที่ทำคุณประโยชน์เกี่ยวกับการส่งเสริมและรักษามรดกภูมิปัญญาทางวัฒนธรรม ประจำปี พ.ศ. 2568

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ที่ มท 0211.3/ว 275
 ลงวันที่ 5 กุมภาพันธ์ 2568 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทย ว่า กรมส่งเสริมวัฒนธรรม กระทรวงวัฒนธรรม ได้กำหนดจัดกิจกรรมการยกย่องเชิดชูเกียรติบุคคล กลุ่มบุคคล องค์กร หรือหน่วยงาน
ที่ทำคุณประโยชน์เกี่ยวกับการส่งเสริมและรักษามรดกภูมิปัญญาทางวัฒนธรรม ประจำปี พ.ศ. 2568
และเพื่อให้เป็นไปตามพระราชบัญญัติส่งเสริมและรักษามรดกภูมิปัญญาทางวัฒนธรรม พ.ศ. 2559 มาตรา 10 (12) โดยมีวัตถุประสงค์เพื่อยกย่องเชิดชูเกียรติให้แก่ผู้ที่มุ่งมั่นทุ่มเทในการส่งเสริม อนุรักษ์ สืบสาน ถ่ายทอด ฟื้นฟู และพัฒนามรดกภูมิปัญญาทางวัฒนธรรมอันเป็นกลไกสำคัญในการรักษามรดกภูมิปัญญาทางวัฒนธรรม
ไว้ไม่ให้สูญหาย และขอความอนุเคราะห์ประชาสัมพันธ์การรับสมัครเพื่อคัดเลือกบุคคล กลุ่มบุคคล องค์กร หรือหน่วยงานฯ ดังกล่าว

ในการนี้ กรมส่งเสริมการปกครองท้องถิ่นพิจารณาแล้ว เพื่อเป็นการยกย่องเชิดชูเกียรติให้แก่ผู้ที่มุ่งมั่นทุ่มเทในการส่งเสริม อนุรักษ์ สืบสาน ถ่ายทอด ฟื้นฟู และพัฒนามรดกภูมิปัญญาทางวัฒนธรรม
ในระดับบุคคล ชุมชน และองค์กรปกครองส่วนท้องถิ่น จึงขอความร่วมมือจังหวัดแจ้งองค์กรปกครองส่วนท้องถิ่นพิจารณาส่งผลงานเข้าร่วมการคัดเลือก พร้อมทั้งประชาสัมพันธ์เชิญชวนการรับสมัครไปยังบุคคล กลุ่มบุคคล องค์กร หรือหน่วยงานในพื้นที่ที่มีส่วนร่วมกับองค์กรปกครองส่วนท้องถิ่นในการส่งเสริม อนุรักษ์ สืบสาน ถ่ายทอด ฟื้นฟู และพัฒนามรดกภูมิปัญญาทางวัฒนธรรมและมีคุณสมบัติตามหลักเกณฑ์ที่ประกาศกำหนด โดยขอให้จัดส่งผลงานเพื่อสมัครเข้าร่วมการคัดเลือกไปยังกรมส่งเสริมวัฒนธรรมโดยตรง ได้ตั้งแต่บัดนี้เป็นต้นไปจนถึงวันที่
14 มีนาคม 2568 รายละเอียดปรากฏตามสิ่งที่ส่งมาด้วย โดยสามารถดาวน์โหลดได้ที่ QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

 (นายนฤชา โฆษาศิวิไลซ์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน ว่าที่ร้อยตรี ไอยศูรย์ บุญมงคลโชค โทร. 08 9925 2876